A BIZOTTSÁG HATÁROZATA
(2005. június 10.)
az elhasználódott járművekről szóló 2000/53/EK európai parlamenti és tanácsi irányelv II. mellékletének módosításáról szóló 2005/63/EK határozat hatályon kívül helyezéséről
(az értesítés a C(2005) 1705. számú dokumentummal történt)
(EGT vonatkozású szöveg)
(2005/437/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az elhasználódott járművekről szóló, 2000. szeptember 18-i 2000/53/EK európai parlamenti és tanácsi irányelvre (1) és különösen annak 4. cikke (2) bekezdésének b) pontjára,
mivel:
(1)
a 2005/63/EK határozat a technikai és tudományos fejlődéshez igazodva módosította a 2000/53/EK irányelv II. mellékletét. A határozat elfogadása előtt azonban nem adtak le hiánytalanul minden szükséges dokumentumot az Európai Parlamentnek az 1999/468/EK tanácsi határozat (2) 8. cikkének megfelelően.
(2)
Ezért a 2005/63/EK határozatot hatályon kívül kell helyezni.
(3)
Az e rendeletben előírt intézkedések összhangban vannak a 75/442/EGK tanácsi irányelv (3) 18. cikke által létrehozott bizottság véleményével,
ELFOGADTA EZT A HATÁROZATOT:
1. cikk
A 2005/63/EK határozat hatályát veszti.
2. cikk
Ennek a határozatnak a tagállamok a címzettjei.
Kelt Brüsszelben, 2005. június 10-én.